CELEX: 32017D1014
Language: el
Date: 2017-06-15 00:00:00
Title: Εκτελεστική απόφαση (ΕΕ) 2017/1014 της Επιτροπής, της 15ης Ιουνίου 2017, σχετικά με τη δημοσίευση των στοιχείων αναφοράς των ευρωπαϊκών προτύπων EN 13869:2016, σχετικά με απαιτήσεις για την ασφάλεια των παιδιών όσον αφορά τους αναπτήρες, και EN 13209-2:2015, σχετικά με μάρσιπο βρεφών, στην Επίσημη Εφημερίδα της Ευρωπαϊκής Ένωσης, σύμφωνα με την οδηγία 2001/95/ΕΚ του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ )

16.6.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 153/36
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2017/1014 ΤΗΣ ΕΠΙΤΡΟΠΉΣ
   της 15ης Ιουνίου 2017
   σχετικά με τη δημοσίευση των στοιχείων αναφοράς των ευρωπαϊκών προτύπων EN 13869:2016, σχετικά με απαιτήσεις για την ασφάλεια των παιδιών όσον αφορά τους αναπτήρες, και EN 13209-2:2015, σχετικά με μάρσιπο βρεφών, στην Επίσημη Εφημερίδα της Ευρωπαϊκής Ένωσης, σύμφωνα με την οδηγία 2001/95/ΕΚ του Ευρωπαϊκού Κοινοβουλίου και του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2001/95/ΕΚ του Ευρωπαϊκού Κοινοβουλίου και του Συμβουλίου, της 3ης Δεκεμβρίου 2001, για τη γενική ασφάλεια των προϊόντων (1), και ιδίως το άρθρο 4 παράγραφος 2 πρώτο εδάφιο,
   Εκτιμώντας τα ακόλουθα:
   
               (1)
            
            
               Δυνάμει του άρθρου 3 παράγραφος 1 της οδηγίας 2001/95/ΕΚ, οι παραγωγοί υποχρεούνται να διαθέτουν στην αγορά μόνον ασφαλή προϊόντα.
            
         
               (2)
            
            
               Σύμφωνα με το άρθρο 3 παράγραφος 2 δεύτερο εδάφιο της οδηγίας 2001/95/ΕΚ, ένα προϊόν θεωρείται ασφαλές ως προς τους κινδύνους και τις κατηγορίες κινδύνων που καλύπτονται από τα αντίστοιχα εθνικά πρότυπα όταν τηρεί τα μη υποχρεωτικά εθνικά πρότυπα που ενσωματώνουν ευρωπαϊκά πρότυπα στο εσωτερικό δίκαιο, τα στοιχεία αναφοράς των οποίων έχουν δημοσιευθεί από την Επιτροπή στην Επίσημη Εφημερίδα της Ευρωπαϊκής Ένωσης, σύμφωνα με το άρθρο 4 της εν λόγω οδηγίας.
            
         
               (3)
            
            
               Σύμφωνα με το άρθρο 4 παράγραφος 1 της οδηγίας 2001/95/ΕΚ, τα ευρωπαϊκά πρότυπα καταρτίζονται από τους ευρωπαϊκούς οργανισμούς τυποποίησης κατ' εντολή της Επιτροπής.
            
         
               (4)
            
            
               Σύμφωνα με το άρθρο 4 παράγραφος 2 της οδηγίας 2001/95/ΕΚ, η Επιτροπή δημοσιεύει τα στοιχεία αναφοράς των προτύπων αυτών.
            
         
               (5)
            
            
               Στις 23 Απριλίου 2008 η Επιτροπή εξέδωσε την απόφαση 2008/357/ΕΚ (2) και στις 7 Ιουνίου 2008 η Επιτροπή εξέδωσε την εντολή M/427 προς την Ευρωπαϊκή Επιτροπή Τυποποίησης (CEN) σχετικά με τις απαιτήσεις ασφαλείας για τα παιδιά όσον αφορά τους αναπτήρες.
            
         
               (6)
            
            
               Συμμορφούμενη προς την εντολή M/427, η CEN εξέδωσε το πρότυπο EN 13869: 2016 «Αναπτήρες — Απαιτήσεις ασφάλειας για παιδιά όσον αφορά τους αναπτήρες — Απαιτήσεις ασφάλειας και μέθοδοι δοκιμής». Το πρότυπο EN 13869:2016 ανταποκρίνεται στην εντολή M/427 και συμμορφώνεται με τη γενική επιταγή ασφάλειας που προβλέπεται στην οδηγία 2001/95/ΕΚ. Επομένως, τα στοιχεία αναφοράς του θα πρέπει να δημοσιευτούν στην Επίσημη Εφημερίδα της Ευρωπαϊκής Ένωσης.
            
         
               (7)
            
            
               Στις 16 Δεκεμβρίου 1997 η Επιτροπή εξέδωσε την εντολή M/264 προς την Ευρωπαϊκή Επιτροπή Τυποποίησης (CEN) και την Ευρωπαϊκή Επιτροπή Ηλεκτροτεχνικής Τυποποίησης (Cenelec) στον τομέα της ασφάλειας των ειδών παιδικής φροντίδας.
            
         
               (8)
            
            
               Συμμορφούμενη προς την εντολή M/264 η CEN εξέδωσε το πρότυπο EN 13209-2:2015 «Νηπιακά είδη — Καροτσάκια για βρέφη — Απαιτήσεις ασφάλειας και μέθοδοι δοκιμών — Μέρος 2: Μαλακός μάρσιπος αγκαλιάς». Το πρότυπο EN 13209-2:2015 ανταποκρίνεται στην εντολή M/264 και συμμορφώνεται με τη γενική επιταγή ασφάλειας που προβλέπεται στην οδηγία 2001/95/ΕΚ. Επομένως, τα στοιχεία αναφοράς του θα πρέπει να δημοσιευτούν στην Επίσημη Εφημερίδα της Ευρωπαϊκής Ένωσης.
            
         
               (9)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που συστάθηκε δυνάμει της οδηγίας 2001/95/ΕΚ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα στοιχεία αναφοράς των παρακάτω προτύπων δημοσιεύονται στη σειρά C της Επίσημης Εφημερίδας της Ευρωπαϊκής Ένωσης:
   
               α)
            
            
               EN 13869: 2016 «Αναπτήρες — Απαιτήσεις ασφάλειας για παιδιά όσον αφορά τους αναπτήρες — Απαιτήσεις ασφάλειας και μέθοδοι δοκιμής».
            
         
               β)
            
            
               EN 13209-2:2015 «Νηπιακά είδη — Καροτσάκια για βρέφη — Απαιτήσεις ασφάλειας και μέθοδοι δοκιμών — Μέρος 2: Μαλακός μάρσιπος αγκαλιάς».
            
         Άρθρο 2
   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 15 Ιουνίου 2017.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 11 της 15.1.2002, σ. 4.
   
      (2)  Απόφαση 2008/357/ΕΚ της Επιτροπής, της 23ης Απριλίου 2008, σχετικά με ειδικές απαιτήσεις για την ασφάλεια των παιδιών που πρέπει να ικανοποιούν τα ευρωπαϊκά πρότυπα για αναπτήρες σύμφωνα με την οδηγία 2001/95/ΕΚ του Ευρωπαϊκού Κοινοβουλίου και του Συμβουλίου (ΕΕ L 120 της 7.5.2008, σ. 11).